Αθήνα, 02 Απριλίου 2014

**Δελτίο Τύπου**

H Διοικούσα Επιτροπή Χρηματιστηριακών Αγορών κατά τη σημερινή της συνεδρίαση ενέκρινε την εισαγωγή προς διαπραγμάτευση των **1.846.153.846** νέων κοινών ονομαστικών μετοχών της τράπεζας **«ALPHA ΤΡΑΠΕΖΑ Α.Ε.»**, που προέκυψαν από την αύξηση του μετοχικού κεφαλαίου με καταβολή μετρητών και κατάργηση του δικαιώματος προτίμησης των παλαιών μετόχων. Ως ημερομηνία έναρξης διαπραγμάτευσης των νέων μετοχών ορίστηκε η **4η Απριλίου 2014**.

Επίσης, η Διοικούσα Επιτροπή Χρηματιστηριακών Αγορών αποφάσισε η Ετήσια Τακτική Αναθεώρηση για την ένταξη των μετοχών στις κατηγορίες διαπραγμάτευσης, σύμφωνα με τα οριζόμενα στα άρθρα 3.1.2.2. & 3.1.2.6. του Κανoνισμού, να διενεργηθεί στην προσεχή συνεδρίαση της Διοικούσας Επιτροπής Χρηματιστηριακών Αγορών της Ε.Χ.Α.Ε. την Πέμπτη 10 Απριλίου 2014.